ประกาศธนาคารแห่งประเทศไทยประกาศธนาคารแห่งประเทศไทยเรื่องการกำหนดอัตราส่วนการให้กู้ยืมเงิน หรือลงทุน หรือก่อภาระผูกพันหรือจ่ายเงินตามภาระผูกพันเพื่อบุคคลหนึ่งบุคคลใดกับเงินกองทุนของบริษัทเงินทุน ๑. เหตุผลในการออกประกาศเพื่อกำหนดแนวทางการกำกับให้บริษัทเงินทุนมีการให้กู้ยืมเงินลงทุน หรือก่อภาระผูกพันหรือจ่ายเงินตามภาระผูกพันเพื่อบุคคลหนึ่งบุคคลใดด้วยความรัดกุมมีระบบการประเมิน บริหารและควบคุมความเสี่ยงที่เกิดจากธุรกรรมดังกล่าวที่มีประสิทธิภาพและปรับปรุงแนวทางการกำกับดูแลการคำนวณภาระผูกพันสำหรับการทำสัญญาอนุพันธ์ทางการเงินให้รองรับพัฒนาการในตลาดการเงิน๒. อำนาจตามกฎหมายธนาคารแห่งประเทศไทยอาศัยอำนาจตามความในมาตรา ๓๕ และมาตรา๓๖ แห่งพระราชบัญญัติการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์พ.ศ. ๒๕๒๒ ที่แก้ไขแล้ว ออกข้อกำหนดเกี่ยวกับอัตราส่วนการให้กู้ยืมเงิน หรือลงทุน หรือก่อภาระผูกพันหรือจ่ายเงินตามภาระผูกพันเพื่อบุคคลใดบุคคลหนึ่งกับเงินกองทุนของบริษัทเงินทุนด้วยความเห็นชอบของรัฐมนตรีว่าการกระทรวงการคลังตามที่กำหนดในประกาศฉบับนี้๓. ขอบเขตการบังคับใช้ประกาศฉบับนี้ให้ใช้บังคับกับบริษัทเงินทุนตามกฎหมายว่าด้วยการประกอบธุรกิจเงินทุนธุรกิจหลักทรัพย์และธุรกิจเครดิตฟองซิเอร์ทุกบริษัท๔. เนื้อหา๔.๑ ให้ยกเลิกประกาศธนาคารแห่งประเทศไทย เรื่องการกำหนดอัตราส่วนการให้กู้ยืมเงินหรือลงทุน หรือก่อภาระผูกพันหรือจ่ายเงินตามภาระผูกพันเพื่อบุคคลหนึ่งบุคคลใดกับเงินกองทุนของบริษัทเงินทุนลงวันที่ ๒๙ เมษายน ๒๕๔๖๔.๒ ในประกาศนี้(๑) เงินกองทุน หมายความว่าเงินกองทุนตาม (๑) (๒) (๓) (๔) (๕) และ (๖) ของบทนิยามคำว่าเงินกองทุน ในมาตรา ๔ แห่งพระราชบัญญัติการประกอบธุรกิจเงินทุนธุรกิจหลักทรัพย์และธุรกิจเครดิตฟองซิเอร์ พ.ศ. ๒๕๒๒ ที่แก้ไขแล้ว ทั้งนี้ ให้หักเงินตามตราสารใน(๖) ของธนาคารพาณิชย์และบริษัทเงินทุนอื่นที่บริษัทเงินทุนนั้นถือไว้และสินทรัพย์อื่นใดตามหลักเกณฑ์วิธีการ และเงื่อนไขที่ธนาคารแห่งประเทศไทยกำหนดเงินกองทุนตาม (๑) (๒) (๓) และ (๔) ไม่รวมถึงเงินที่บริษัทเงินทุนได้รับเนื่องจากการออกหุ้นบุริมสิทธิชนิดสะสมเงินปันผล และให้หักผลขาดทุนที่เกิดขึ้นในทุกงวดการบัญชีออกก่อนและหักค่าแห่งกู๊ดวิลล์ตามหลักเกณฑ์วิธีการ และเงื่อนไขที่ธนาคารแห่งประเทศไทยกำหนด ทั้งนี้ ให้รวมเรียกว่าเงินกองทุนชั้นที่๑(๒) ก่อภาระผูกพัน หมายความว่ารับรอง รับอาวัล หรือสอดเข้าแก้หน้าในตั๋วเงิน สลักหลังตั๋วเงินที่ผู้รับสลักหลังมีสิทธิไล่เบี้ยค้ำประกันการกู้ยืมเงิน หรือค้ำประกันการขายขายลด หรือขายช่วงลดตั๋วเงิน การค้ำประกันการเพิ่มทุนหรือการค้ำประกันในลักษณะอื่นใดเพื่อประโยชน์ในการกู้ยืมเงินของบุคคลหนึ่งบุคคลใด การรับประกันการจำหน่ายตราสารแสดงสิทธิในหนี้แบบรับประกันทั้งจำนวน(Firm Underwrite) และการทำสัญญาอนุพันธ์ทางการเงิน ได้แก่ อนุพันธ์ด้านอัตราแลกเปลี่ยนอนุพันธ์ด้านอัตราดอกเบี้ย อนุพันธ์ด้านตราสารทุน และอนุพันธ์ด้านเครดิต (CreditDerivatives) รายละเอียดตามเอกสารแนบ ๑ ทั้งนี้ การทำธุรกรรมอนุพันธ์ทางการเงินดังกล่าวจะต้องเป็นธุรกรรมที่กระทำเพื่อป้องกันความเสี่ยงของบริษัทเงินทุนเท่านั้น(๓) ตั๋วเงินที่มีคุณภาพหมายความว่า(๓.๑) ตั๋วแลกเงินที่ธนาคารพาณิชย์หรือบริษัทเงินทุนอื่นรับรองหรือรับอาวัล(๓.๒) ตั๋วแลกเงินที่บริษัทเงินทุนอื่นเป็นผู้สั่งจ่ายเพื่อจัดหาเงินทุนจากประชาชน(๓.๓) ตั๋วแลกเงินหรือตั๋วสัญญาใช้เงินที่สั่งจ่ายหรือออกโดยบริษัทซึ่งได้รับการจัดอันดับความน่าเชื่อถือตั้งแต่ระดับ AA ขึ้นไป หรือตั๋วแลกเงินที่ได้รับการจัดอันดับความน่าเชื่อถือตั้งแต่ระดับAA ขึ้นไป โดยสถาบันจัดอันดับความน่าเชื่อถือซึ่งได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์๔.๓ อัตราส่วนการให้กู้ยืมเงิน หรือลงทุน หรือก่อภาระผูกพันหรือจ่ายเงินตามภาระผูกพันเพื่อบุคคลหนึ่งบุคคลใดต่อเงินกองทุนการให้กู้ยืมเงินหรือลงทุนในกิจการของผู้อื่นหรือก่อภาระผูกพันหรือจ่ายเงินตามภาระผูกพันเพื่อบุคคลหนึ่งบุคคลใดของบริษัทเงินทุนต้องไม่เกินจำนวนเงินที่ธนาคารแห่งประเทศไทยกำหนดหรืออัตราส่วนกับเงินกองทุนชั้นที่๑ ของบริษัทเงินทุน หักด้วยจำนวนเงินตามสัญญาการทำธุรกรรม CreditDerivatives ที่บริษัทเงินทุนซื้อประกันความเสี่ยงด้านเครดิตของสินทรัพย์อ้างอิงจากบุคคลนั้นโดยไม่ได้รับเงินสดเป็นประกันการรับประกันความเสี่ยงดังกล่าวดังต่อไปนี้ แล้วแต่จำนวนใดจะต่ำกว่า(๑) จำนวนเงินที่บริษัทเงินทุนให้กู้ยืมเงินแก่บุคคลหนึ่งบุคคลใดหรือลงทุนในกิจการของบุคคลนั้นรวมกันเมื่อสิ้นวันหนึ่งๆ ต้องไม่เกินร้อยละ ๒๕(๒) จำนวนเงินที่บริษัทเงินทุนก่อภาระผูกพันหรือจ่ายไปตามภาระผูกพันเพื่อบุคคลหนึ่งบุคคลใดรวมกันเมื่อสิ้นวันหนึ่งๆต้องไม่เกินร้อยละ ๒๕(๓) จำนวนเงินที่บริษัทเงินทุนให้กู้ยืมเงินแก่บุคคลหนึ่งบุคคลใดหรือลงทุนในกิจการของบุคคลนั้นตาม (๑) และก่อภาระผูกพัน หรือจ่ายไปตามภาระผูกพันเพื่อบุคคลนั้นตาม (๒) รวมกันเมื่อสิ้นวันหนึ่งๆ ต้องไม่เกินร้อยละ ๓๕ให้บริษัทเงินทุนถือปฏิบัติเกี่ยวกับการคำนวณภาระผูกพันสำหรับการทำสัญญาอนุพันธ์ทางการเงินตามรายละเอียดในเอกสารแนบท้ายประกาศฉบับนี้ (เอกสารแนบ ๒)๔.๔ การนับลูกหนี้ตั๋วเงินการให้กู้ยืมเงินโดยวิธีการรับซื้อ ซื้อลด หรือรับช่วงซื้อลดตั๋วเงินให้ถือเป็นการให้กู้ยืมเงินแก่บุคคลดังกล่าวต่อไปนี้ซึ่งเมื่อรวมกับการให้กู้ยืมเงินหรือลงทุนกรณีอื่นๆ แล้วต้องไม่เกินอัตราส่วนตามที่กำหนดไว้ในข้อ๔.๓ ด้วย(๑) กรณีที่เป็นตั๋วแลกเงินที่มีธนาคารพาณิชย์หรือบริษัทเงินทุนอื่นนั้นรับรองหรือรับอาวัลให้นับธนาคารพาณิชย์และบริษัทเงินทุนอื่นทุกรายที่รับรองและรับอาวัลตั๋วเงินที่มีคุณภาพเป็นลูกหนี้(๒) กรณีเป็นตั๋วเงินที่มีคุณภาพที่ไม่มีธนาคารพาณิชย์หรือบริษัทเงินทุนอื่นรับรองหรือรับอาวัลให้นับผู้สั่งจ่ายหรือผู้ออกตั๋วเงินที่มีคุณภาพเป็นลูกหนี้(๓) กรณีตั๋วเงินนั้นไม่ใช่ตั๋วเงินที่มีคุณภาพให้นับผู้ทรงซึ่งขายตั๋วเงินและบุคคลซึ่งต้องรับผิดตามตั๋วเงินเป็นลูกหนี้๔.๕ ข้อยกเว้นในการคำนวณการให้กู้ยืมเงิน หรือลงทุนหรือก่อภาระผูกพันหรือจ่ายเงินตามภาระผูกพันการคำนวณการให้กู้ยืมเงิน หรือลงทุน หรือก่อภาระผูกพันหรือจ่ายเงินตามภาระผูกพันตามความใน๔.๓ ไม่ให้นับรวมถึงรายการที่กำหนดในเอกสารแนบท้ายประกาศฉบับนี้ (เอกสารแนบ ๓)๔.๖ คุณลักษณะของข้อตกลงรับประกันความเสี่ยงด้านเครดิตที่เข้าข่ายการประกันความเสี่ยงด้านเครดิตอย่างมีประสิทธิภาพข้อตกลงรับประกันความเสี่ยงด้านเครดิตที่จะเข้าข่ายเป็นการประกันความเสี่ยงด้านเครดิตอย่างมีประสิทธิภาพและได้รับการลดหย่อนการกำกับดูแลเกี่ยวกับอัตราส่วนการให้กู้ยืม ลงทุนหรือก่อภาระผูกพันหรือจ่ายเงินตามภาระผูกพันเพื่อบุคคลหนึ่งบุคคลใดกับเงินกองทุนจะต้องมีคุณลักษณะทุกข้อตามเอกสารแนบ๔๔.๗[๑]ประกาศนี้ให้ใช้ตั้งแต่วันที่ ๓ เมษายน๒๕๔๙ เป็นต้นไปประกาศณ วันที่ ๑๙ มกราคม พ.ศ. ๒๕๔๙หม่อมราชวงศ์ปรีดิยาธรเทวกุลผู้ว่าการธนาคารแห่งประเทศไทย[เอกสารแนบท้าย]๑.สัญญาอนุพันธ์ทางการเงินประเภทต่างๆ๒.วิธีการคำนวณภาระผูกพันสำหรับการทำสัญญาอนุพันธ์ทางการเงิน๓.ข้อยกเว้นในการรวมคำนวณการให้กู้ยืม ลงทุนหรือก่อภาระผูกพันหรือจ่ายเงินตามภาระผูกพัน๔.คุณลักษณะของข้อตกลงรับประกันความเสี่ยงด้านเครดิตที่เข้าข่ายการประกันความเสี่ยงด้านเครดิตอย่างมีประสิทธิภาพ(ดูข้อมูลจากภาพกฎหมาย)นันทนา/ผู้จัดทำ๑๔ กุมภาพันธ์ ๒๕๔๙[๑] ราชกิจจานุเบกษาเล่ม ๑๒๓/ตอนพิเศษ ๒๐ ง/หน้า ๑๐/๗ กุมภาพันธ์ ๒๕๔๙